sasicodes/solvari-1 huggingface dataset:
பதிவிட்ட பத்து நிமிடங்களிலேயே நண்பர் ஸ்ரீதர் நாராயணன் இந்தியா ஆப்டர் காந்தி என்பது ஓரிடத்தில் சுதந்திரத்திற்குப் பிறகான காந்தி என்று பிழையாகத் தட்டச்சு செய்யப்பட்டிருப்பதைச் சுட்டிக் காட்டினார்.
ஸ்ரீதர் நாராயணன் முதலான நண்பர்கள் ஆம்னிபஸ் தளத்தை கவனமாக வாசித்து பிழைகளைச் சுட்டிக்காட்டி வழிநடத்துவது எங்களை ஊக்குவிப்பதாக இருக்கிறது.
இளம் நடிகைகளுக்கு போட்டியாக அவர் தற்போது பிசியாக நடித்து வரும் நிலையில் இன்று அவரது இரண்டு படங்களின் புரமோஷன்களும் ஒருசில மணி நேர இடைவெளியில் வெளிவரவுள்ளது.
இந்த பணிகளை மத்திய சுற்றுலாத்துறை மந்திரி கே.ஜே.அல்போன்ஸ் கண்ணதானம் மத்திய கப்பல் போக்குவரத்து துறை மந்திரி பொன்.ராதாகிருஷ்ணன் கலெக்டர் பிரசாந்த் வடநேரே ஆகியோர் அதிகாரிகளுடன் சென்று பார்வையிட்டு ஆய்வு நடத்தினர்.
அவர்கள் இருமுடிக்குள் வைத்து இருந்ததை கேள்விபடும் போது மற்ற மதத்தினர் அல்லது மத நம்பிக்கை இல்லாதவர்கள் அவர்களின் செயல்களை ஏற்றுக்கொள்வார்களா?.
சீனப் பாதையையோ ரஷ்யப் பாதையையோ காப்பியடித்து இந்தியாவில் சோஷலிசப் புரட்சியைக் கொண்டு வர முடியாது என்பதையும் இந்தியாவின் தனித்த சூழலை கணக்கில் கொண்டு மார்க்சிஸ்ட் கம்யூனிஸ்ட் கட்சி திட்டம் வகுத்திருக்கிறது என்றும் அவர் வலுவாகச் சொன்னார்.
கட்சி பிளவுபட்டு மார்க்சிஸ்ட் கட்சி உதயமான சூழலில் சாதாரண மக்கள்கூட இது ரஷ்யக் கட்சியா சீனக் கட்சியா என கேட்கிற நிலை இருந்தது.
அவற்றின் தொடர்ச்சியாகத்தான் இந்த கோழிக்கோடு மாநாட்டில் சில தத்துவார்த்த பிரச்சனைகள் குறித்த தீர்மானம் நிறைவேற்றப்பட்டுள்ளது.
வர்க்க சக்திகளின் பலாபலன்கள் ஏகாதிபத்தியத்திற்கு ஆதரவாக மாறியுள்ள நிலையில் நிதி மூலதனம் சர்வதேச அளவில் பெரும் ஆதிக்கம் செலுத்திவரும் சூழலில் வரலாற்றின் ஒரு காலகட்டம் நேர்கோட்டுப் பயணமாகவோ அல்லது ஒருவழிப்பாதையாகவோ இருக்காது என்ற தெளிவான புரிதலை இத்தீர்மானம் முன்வைக்கிறது.
உயர்ந்தபட்ச லாபம் தேடி நிதிமூலதனம் சகல மனித மாண்புகளையும் சிதைத்து கண்டம் விட்டு கண்டம் தாவிக் கொண்டிருப்பதை தேச எல்லைகளை மிதித்துத் துவைத்துவிட்டு சுரண்டல் கொள்ளை ஆதிக்க தர்பார் நடத்துவதை தீர்மானம் சுட்டிக்காட்டி உள்ளது.
மனிதர்களுக்காக பொருட்களை உற்பத்தி செய்வது என்பது மட்டும் அல்ல தாங்கள் செய்து குவிக்கிற பொருட்களை வாங்குகிற நுகர்வோர்களாக மனிதர்களை உருவாக்க நிதிமூலதனமும் ஏகாதிபத்தியமும் கட்டவிழ்த்து விட்டுள்ள பிரச்சார மயக்கத்தை இத்தீர்மானம் படம் பிடிக்கிறது.
மாறாக முதலாளித்துவ அமைப்பின் உள்ளார்ந்த தன்மையாகிய எதைச் செய்தாவது கட்டுப்படுத்த முடியாத லாப வேட்கையே இதற்கான காரணம் என்கிற அடிப்படையை தீர்மானம் கோடிட்டு காட்டுகிறது.
அதன் விளைவாக உலகெங்கும் சந்திக்கும் நெருக்கடிகளை அதற்கு எதிரான போராட்ட எழுச்சிகளை இந்தத் தீர்மானம் சரியாகச் சுட்டிக் காட்டுகிறது.
ஏகாதிபத்தியத்தால் நடைமுறைப்படுத்தப்பட்டு வரும் அரசு பயங்கரவாதமும் அடிப்படை வாத அமைப்புகளால் கட்டவிழ்த்து விடப்படும் தனிநபர் பயங்கரவாதமும் ஒன்றை ஒன்று ஊட்டி வளர்க்கின்றன என்பதை சுட்டிக்காட்டி அதற்கு எதிராக மக்களை விழிப்படையச் செய்ய இத்தீர்மானம் வலியுறுத்துகிறது.
பண்பாட்டுத் துறையிலும் அறிவுத் துறையிலும் ஏகாதிபத்தியமும் நிதிமூலதனமும் தங்களின் லாப வேட்டைக்கு ஏற்ப உருவாக்கி வரும் சீர்குலைவு தத்துவப் பிரச்சாரத்தை கருத்துப் பிரச்சாரத்தை கவலையோடு இம்மாநாடு அலசியது.
மனித குலத்தின் புரட்சிகர முன்னேற்றத்தை எட்ட வேண்டுமானால் தனது மேலாதிக்கத்தை வலுப்படுத்தும் ஒட்டு மொத்த முயற்சிகளில் ஒரு பகுதியாக ஏகாதிபத்தியம் கட்டவிழ்த்து விட்டுள்ள தத்துவார்த்த தாக்குதலுக்கு எதிராக உறுதியாகப் போராடுவது தேவைப்படுகிறது என்ற வரலாற்றுக் கட்டாயத்தை மாநாடு உள்ளங்கை நெல்லிக்கனி என உணர வைத்தது.
இன்றைய ஊடகங்கள் பெரும் முதலாளிகள் கையில் சிக்கி உள்ளதை அவர்களின் தேவைக்கேற்ப சுயநலமிக்க மனிதர்களையே உருவாக்க அவை முயல்வதை இத்தீர்மானம் சுட்டிக்காட்டியதுடன் கருத்துருவாக்கத்தில் ஊடகங்கள் ஆற்றும் பெரும் பங்கை எடுத்துக்காட்டி அவற்றுக்கெதிராக மெய்யான மனிதத்தை உருவாக்கும் கருத்துப் பிரச்சாரத்தின் தேவையை மாநாடு வலியுறுத்தி உள்ளது.
சீனா கொரியா கியூபா உள்ளிட்ட சோஷலிச நாடுகளில் ஏற்பட்டு வரும் நிகழ்ச்சிப் போக்குகளை மிகுந்த அக்கறையோடு இம்மாநாடு விவாதித்தது.
அரபு வசந்தம் என்கிற பெயரில் அரபு உலகில் ஏற்பட்டு வரும் போராட்டங்கள் லத்தீன் அமெரிக்காவில் இடதுசாரிகளின் கை வலுப்பட்டு வருவது உட்பட பலவற்றை இம்மாநாடு பொறுப்பு உணர்வோடு காய்தல் உவத்தல் இன்றி அலசி ஆராய்ந்தது.
பின் நவீனத்துவம் அடையாள அரசியல் உட்பட மார்க்சியத்துக்கு எதிரான போக்குகள் குறித்துத் தெளிவான கண்ணோட்டத்தை இம்மாநாடு முன்வைத்துள்ளது.
அதேசமயம் இன்றைய கால மார்க்சிய எதிர்ப்பு சித்தாந்தங்களுக்கும் எதிர்காலத்தில் எழக்கூடிய மற்றவைகளுக்கும் எதிராக சித்தாந்த ரீதியிலும் வர்க்க ஒற்றுமையை சீர்குலைக்கும் அதன் வெளிப்பாடுகளுக்கு எதிராகவும் நடைமுறையில் நேரடியாக மோத வேண்டிய அவசியம் உள்ளது.
சாதியம் வகுப்புவாதம் இவற்றுக்கு எதிராக போராடுவதும் வர்க்க ஒற்றுமையைக் கட்டுவதும் எவ்வளவு சவாலான விஷயம் என்பதையும் தொழிலாளி விவசாயி கூட்டணியை வளர்ப்பதே மெய்யான தீர்வு நோக்கிய பயணம் என்பதையும் இடதுசாரி ஜனநாயக மாற்றே இன்று நம்முன் உள்ள நம்பகமான உறுதியான மாற்று என்பதையும் இத்தீர்மானம் சுட்டிக்காட்டுகிறது.
நாடாளுமன்றத்தை பயன்படுத்துகிறபோது ஏற்படுகிற நோய்களையும் அதை வெல்லுவதற்கான தத்துவ வழிகாட்டலையும் இத்தீர்மானம் அளித்துள்ளது.
அதனை விடாப்பிடியாக பற்றி நின்று முன்னிலும் வலுவாய் முன்னிலும் வீரியமாய் முன்னிலும் விரிவாய் முன்னிலும் தெளிவாய் முன்னெடுத்துச் செல்ல இத்தீர்மானம் ஒரு கருத்தாயுதமாகவே வார்க்கப்பட்டுள்ளது.
இம்மாநாட்டுக்கு கொரியா கிரீஸ் சைப்ரஸ் பிரேஸில் பொலிசாரியோ அமெரிக்கா பொஹிமா மொரவியா அயர்லாந்து ஈரான் இத்தாலி உட்பட பல நாடுகளிலிருந்து இம்மாநாட்டை வாழ்த்திச் செய்திகள் வந்திருந்தன.
இன்று உலகெங்கும் இருக்கிற அனைத்து கம்யூனிஸ்ட் கட்சிகளும் தொழிலாளி வர்க்க கட்சிகளும் மார்க்சிஸ்ட் கம்யூனிஸ்ட் கட்சி என்ன சொல்லுகிறது என்பதை உன்னிப்பாகக் காதைத் தீட்டிக்கொண்டு கேட்கிறார்கள்.
மாநாட்டில் நிறைவேற்றப்பட்ட இருபதுக்கும் மேற்பட்ட தீர்மானங்களின் தலைப்புகளை உள்ளடக்கத்தை ஒரு பருந்துப் பார்வையில் வலம் வந்தாலே மக்களோடு மார்க்சிஸ்ட் கட்சிக்கு உள்ள பற்றும் அக்கறையும் பளிச்சிடும்.
வறுமைக்கோட்டின் கீழே வாழ்கிற மக்களை மீட்டு எடுப்பதற்கு உருப்படியாக திட்டம் தீட்ட வக்கில்லாத அரசு மோசடியாக வறுமைக் கோட்டையே மாற்றி அமைத்ததை ஒரு தீர்மானம் கடுமையாகக் சாடியது.
கெட்டும் பட்டணம் போ என்ற பழமொழிக்கு ஏற்ப பிழைக்க நகரங்களை நாடிய ஏழைப் பாட்டாளிகளின் வாழ்நிலை எவ்வளவு படுபாதாளத்தில் இருக்கிறது என்பதை கவலையோடு ஒரு தீர்மானம் அலசியதோடு இதற்குத் தீர்வு காணவும் வற்புறுத்தியது.
மக்கள் வாயைக் கட்டி வயிற்றைக் கட்டி சேமிக்கிற பல கோடி ரூபாயை சூறையாட சர்வதேச நிதி நிறுவனங்களும் பெரும் முதலைகளும் வாய் பிளந்து நிற்பதை நெஞ்சம் பதைக்க ஓர் தீர்மானம் இடித்து உரைத்தது.
மலைவாழ் மக்கள் வாழ்வுரிமையையே கேள்விக்குறியாக்கும் தனியார் சுரங்கக் கொள்ளைக் குறித்து இன்னொரு தீர்மானம் குத்தீட்டியாய் பாய்ந்தது.
நாடு முழுவதும் ஒவ்வொரு நிமிடத்திலும் இரண்டு விவசாயிகள் தற்கொலை செய்கிற அவலத்தையும் விவசாயத் துறை சந்திக்கிற சவால்களையும் நிலச்சீர்திருத்தத்தின் அவசியத்தையும் அடுத்தடுத்த தீர்மானங்கள் வரைந்து காட்டின.
பெண்கள் சிறுபான்மையோர் மாற்றுத் திறனாளிகள் என எந்தப் பிரிவினரின் வாழ்க்கைப் பிரச்சனையையும் விட்டு வைக்காமல் தீர்மானங்கள் நிறைவேற்றப்பட்டது மிக முக்கியமானது.
மண்டிக் கிடக்கும் மக்கள் பிரச்சனைகளை சுட்டிக்காட்டி அதை நோக்கி மக்களைத் திரட்டி களத்தில் இறங்க ஆயுதமாகவே இத்தீர்மானங்கள் மாநாட்டு உலைக்களத்தில் புடம் போடப்பட்டன.
ஓர் இடத்தில் தீர்மானம் கூறுகிறது சோவியத் யூனியன் வீழ்ச்சிக்குப் பிறகு முதலாளித்துவத்திடம் இருந்து வந்த குதூகல மனநிலை மறைந்திருக்கிறது.
அந்த இடத்தில் முதலாளித்துவத்தின் எதிர்காலம் குறித்த ஒருவகையான நிச்சயமற்ற நிலை ஏற்பட்டுள்ளதுஎனவும் நெருக்கடியின் சுழற்சியில் இருந்து விடுபடுவதற்குள்ள ஒரே மாற்று சோஷலிசமே ஆகும்.
உழைக்கும் வர்க்க இயக்கத்தை வலுப்படுத்துவதும் விரிந்து பரந்த இடது சாரி அரசியல் மாற்றை உருவாக்குவதும் காலத்தின் தேவையாகும்என்றும் உறுதிபட உரைக்கிறது.
அந்நிய மூலதனம் மற்றும் பெரும் வர்த்தக நிறுவனங்ளுக்கு ஆதரவாக செயல்படும் ஐமுகூ அரசின் நவீன தாராளமயமாக்கல் நிகழ்ச்சி நிரல் குறித்தும் அதன் விளைவாய் எழும் பணவீக்கம் விலைவாசி உயர்வு பொருளாதாரச் சரிவு உணவுப் பாதுகாப்பில் சிக்கல் விவசாயத் துறை நொடிந்து விவசாயிகளைத் தற்கொலைக்குத் துரத்துவது ஊழல் உழைப்பாளி மக்கள் சந்திக்கும் சவால்கள் என தாராளமயமாக்கலின் இருபது ஆண்டுகளின் அவலத்தை மிகத் துல்லியமாக இத்தீர்மானம் அம்பலப்படுத்துகிறது.
வகுப்புவாதம் பயங்கரவாதம் மத்திய மாநில உறவுகள் சீர்கெடுவது பண்பாட்டுச் சீரழிவு ஊடகங்களின் அரசியல் இங்குள்ள கட்சிகளின் நிலைமைகள் என இத்தீர்மானம் சுட்டாத விஷயமே இல்லை.
சமூக அடக்குமுறை பாரபட்சம் மற்றும் சுரண்டலால் பாதிக்கப்படும் குழுக்கள் மற்றும் சமூகங்கள் அடையாள அரசியலை வளர்ப்பதற்கு வளமான மண்ணாக விளங்குகிறது.
ஜாதி ஆதிவாசி மற்றும் பாலியல் ஒடுக்குமுறைகளுக்கு ஆளாகும் ஒரு பகுதி மக்கள் அடையாள அரசியலின் பின்னால் அணி திரட்டப்படுவதற்கு ஏற்ற நிலையில் இருக்கிறார்கள்.
தன்னார்வத் தொண்டு நிறுவனங்கள் மற்றும் குறுகிய நோக்கம் கொண்ட குழுக்கள் அடையாளத்தை அடிப்படையாகக் கொண்ட இத்தகைய அரசியலுக்கு நிதி உதவி செய்கின்றன இது வர்க்க ரீதியான திரட்டல் மற்றும் வர்க்கம் சார்ந்த இயக்கங்களைச் சிதைக்கும் நோக்கம் கொண்டது எனவும் பொதுவான வர்க்க அடிப்படையிலான இயக்கங்களைக் கட்டுவதன் மூலம் அடையாள அரசியலை மார்க்சிஸ்ட் கம்யூனிஸ்ட் கட்சி எதிர்கொள்ள வேண்டியுள்ளது.
அதேநேரத்தில் சமூகத்தின் பல்வேறு பகுதியினரிடம் காணப்படும் ஜாதி சமூக மற்றும் பாலியல் ஒடுக்குமுறை சார்ந்த பிரச்சனைகளைக் கையில் எடுத்துக்கொள்ள வேண்டிய தேவையும் உள்ளது எனவும் எவ்விதக் குழப்பமும் இன்றி கட்சி வழிகாட்டி உள்ளது.
தமிழ்நாடு மற்றும் ஆந்திர மாநிலக் குழுக்கள் இப்பணியில் செயல்படத் துவங்கி உள்ளதை உரக்கப் பாராட்டி உள்ளது தொடர வற்புறுத்தி உள்ளது.
நிலம் உணவு வேலை வாய்ப்பு சமூக நீதி இவற்றுக்காகவும் சமூக ஒடுக்குமுறைகளுக்கு எதிராகவும் மக்களைத் திரட்டிப் போராட மாநாடு அறைகூவல் விடுத்துள்ளது.
ஆலைத் தொழிலாளிகள் முறைசாராத் தொழிலாளர்கள் உள்ளிட்ட அனைத்துப் பகுதி உழைக்கும் மக்கள் விவசாயிகள் விவசாயத் தொழிலாளர்கள் நடுத்தர வர்க்கத்தினர் மற்றும் அறிவுஜீவிகள் உள்ளிட்ட பல்வேறு தரப்பினரின் நலன்களை இடது மற்றும் ஜனநாயகத் திட்டமே பிரதிநிதித்துவப்படுத்த முடியும் என தீர்மானம் ஆணி அடித்தாற்போல் சொல்லுகிறது.
இடது மற்றும் ஜனநாயக மேடையில் மேலே நாம் பட்டியல் இட்ட எண்ணற்ற பிரச்சனைகள் அடிப்படையிலும் மக்களின் வாழ்வாதாரம் மற்றும் உரிமைகளைப் பாதுகாப்பதற்காகவும் தொடர்ச்சியாக மக்களைத் திரட்டிப் போராடுவதே ஒரே மாற்று.
தமிழகத்தைப் பொறுத்தவரை மாநாடு என்பது பெரும் கூட்டத்தைக் காட்டுவதும் தலைவர்கள் உரையாற்றுவதற்குக் கைதட்டுவதும்தான் என்ற எண்ணத்தை இங்குள்ள பல கட்சிகள் வலுவாக விதைத்துள்ளன.
கொடி பிடிக்கும் தொண்டன் முடிவெடுப்பான் கோஷமிடும் தொண்டன் கொள்கை வகுப்பான் என்ற சொற்றொடர்கள் இங்கே பல கட்சிகளுக்கு வெறும் சுவரொட்டி வாசகமே.
இதற்கு முற்றிலும் மாற்றாய் அவ்வாசகத்தின் பொழிப்புரையாய் கோழிக்கோட்டில் மாநாடு நடந்தது என்பதை அவர்களுக்கு விவரித்தபோது அவர் அதிர்ச்சியில் உறைந்தே போயினர்.
இம்மாநாட்டில் அரசியல் தீர்மானம் தத்துவார்த்தத் தீர்மானம் அரசியல் ஸ்தாபன அறிக்கை என மூன்று முக்கிய ஆவணங்கள் மனந்திறந்த விவாதத்திற்குப் பின் நிறைவேற்றப்பட்டன.
இந்த விவரங்களை இங்கு குறிப்பிடுவதற்குக் காரணம் அறிக்கைகள் வெறும் வசனமாகவோ தலைவர்களின் சொற்பொழிவாகவோ அமையாமல் எவ்வளவு பொறுப்புடன் தயாரிக்கப்பட்டுள்ளது என்பதை உணர்த்தவே.
இந்த அறிக்கைகளை கட்சி முழுமையும் மாநாட்டுப் பேராளர்களும் நுட்பமாக விவாதித்தனர் என்றால் எவ்வளவு சமூக பொறுப்பும் அரசியல் விழிப்புணர்வும் இருக்குமென்பதை சொல்லவும் வேண்டுமோ?
வேறு எந்தக் கட்சியில் இவ்வளவு விரிவாக இவ்வளவு பங்கேற்போடு இவ்வளவு நுட்பமாக தொண்டர்களின் கருத்துகள் முழுமையாக கேட்கப்படுகிறது விவாதிக்கப்படுகிறது?
இந்தத் தீர்மானங்களும் எழுத்து மூலம் அனைவருக்கும் வழங்கப்பட்டு உரிய திருத்தங்கள் முன்மொழிய பெரும் வாய்ப்பு வழங்கப்பட்டு பல திருத்தங்கள் ஏற்கப்பட்டு மாநாட்டின் ஒட்டு மொத்தக் குரலாய் தீர்மானங்கள் நிறைவேற்றப்பட்டன.
கடந்த மாநாட்டிற்குப் பிறகு மறைந்த மூத்த தலைவர்கள் முன்னணி ஊழியர்களுக்கு அஞ்சலி செலுத்தியதோடு போர்களத்தில் மடிந்த கியாகிகள் பெயர் பட்டியலை முன்வைத்து அஞ்சலி செலுத்தப்பட்டது.
வர்க்கப் பகைவர்களும் மத வெறியர்களும் சுரண்டும் கூட்டமும் ஆதிக்க சாதி வெறியர்களும் சமூக விரோதிகளும் எம் தோழர்களை அன்றாடம் குருதி வெள்ளத்தில் வீழ்த்துகின்றனர்.
கட்சியின் மத்தியக் குழுவை தலைமைக் குழுவை கட்டுப்பாட்டுக் குழுவை ஏகமனதாக தேர்வு செய்ததென்பது வெறுமே தலைவருக்குக் கட்டுப்பட்டு தலையாட்டும் செயலாக அல்ல.
அதிலும் ஆணும் பெண்ணும் சரிநிகர் சமமாய் கூடி சிகப்புச் சீருடையோடு செண்டை முழங்கிய காட்சி பழமையும் புதுமையும் கைகோர்த்து நம்மை வரவேற்ற மாட்சியாகும்.
முதல் நாள் துவக்க நிகழ்ச்சியாகட்டும் நிறைவு நாள் பேரணியாகட்டும் தினசரி காலை மதியம் இரவு என வாய்ப்பு கிடைத்த போதெல்லாம் பேராளர்களுக்கு நிகழ்த்திக் காட்டிய கலை நிகழ்வுகளாகட்டும் கண்காட்சியாகட்டும் மாநாட்டுப் பிரச்சார கலை நிகழ்வுகளாகட்டும் அனைத்திலும் மீண்டும் மீண்டும் உரக்க சொன்ன செய்தி ஒன்றுதான்.
வாஸ்கோடகாமா கோழிக்கோட்டில் கால் பதித்தபோது எதிர்த்து சமரிட்டு குருதி வெள்ளத்தில் வீழ்ந்த குஞ்ஞாலி மரைக்காயர் தொடங்கி உழைப்பாளி மக்களின் உன்னத உரிமைப் போராட்டம் வரை அகில இந்திய முக்கிய நிகழ்வுகளோடு கேரளத்து முத்திரையையும் கலந்து காந்திக்கும் உரிய இடத்தைக் கொடுத்து சமூக சீர்திருத்த போராட்டத்தை தகுந்த அளவில் முன்னிறுத்தி வரலாற்றை ஒரு சமூகப் படிப்பினையாய் பாடல்களில் கலை நிகழ்வுகளில் கண்காட்சிகளில் தந்துள்ள பாங்கு வியப்பளிக்கிறது.
எந்த இடத்திலும் நிகழ்காலத் தலைவர்களின் ஒரு புகைப்படத்தைக்கூட பிரகாஷ் காரத் அச்சுதானந்தன் பினராய் விஜயன் உட்பட எந்தத் தலைவரின் படத்தையும் காண இயலாது.
மார்க்சியத்தின் மூலவர்களான மார்க்ஸ் ஏங்கெல்ஸ் லெனின் ஸ்டாலின் மற்றும் சே குவாரா போன்றவர்களின் படங்களும் சிலைகளும் நீக்கமற நிறைந்திருந்தன.
இஎம்எஸ் ஏகேஜி போன்றவர்களுடைய படங்களும் பொன்மொழிகளும் தியாகிகளின் படங்களும் வரலாறும் பார்ப்பவர்களோடு உரையாடிக்கொண்டே இருந்தன.
மாநாட்டில் வழக்கமாக நிறைவேற்றப்படும் அரசியல் தீர்மானம் அரசியல் ஸ்தாபனத் தீர்மானம் இவற்றோடு தத்துவார்த்தத் தீர்மானத்தை முன்மொழிந்து விவாதித்து நிறைவேற்றியது இம்மாநாட்டின் கூடுதல் மகுடமாகும்.
இம்மாநாட்டில் நிறைவேற்றப்பட்ட எண்ணற்றத் தீர்மானங்களில் இரண்டு நூற்றாண்டுகள் குறித்த தீர்மானம் அடிக்கோடிட்டுக் காட்டத்தக்கன.
அத்துடன் இடது சாரிப் பாதையில் தேசத்தை முன்னெடுத்துச் செல்ல செயல் தளத்தை விரிவுபடுத்த இம்மாநாடு விடுத்துள்ள அறைகூவலும் மிக முக்கியமானது.
இந்த சமூகத்தை வறுமைப் படுகுழியிலும் அறியாமை இருட்டிலும் ஏற்றத்தாழ்வெனும் பெரும் சதியிலும் சமூக ஒடுக்குமுறையெனும் கொடூரத்திலும் ஆழ்த்தியிருக்கும் சுரண்டல் தத்துவத்தையும் வரலாற்றையும் முறியடித்து பாட்டாளி வர்க்கம் முன்னேற இவ்விழாக்கள் துவக்கமாகட்டும்.
கேரள மாநாடு தந்த உணர்வோடு மண்ணில் வேரூன்றி நமது பண்பாட்டு சாரத்தை உள்வாங்கி நமது வரலாற்றுத் தடங்களை தியாகத் தடங்களை அடையாளம் கண்டு உரக்கப் பாடுவோம்.
நான் புத்தகங்களோடுதான் வாழ்கிறேன்.புத்தகங்களைப் புரட்டாமல் புத்தகங்களைப் பற்றிப் பேசாமல் ஒரு நாள்கூட நகர்வதில்லை.புத்தகங்கள் என் உடலில் இன்னொரு உறுப்பாகிப்போனது.இப்படி ஒவ்வொருவரும் சொல்லும் நாள் விரைகஎனது புத்தகதினச் செய்தி இதுவே புத்தகங்களைப் பரிசளியுங்கள் என்பதை நான் தொடர்ந்து சொல்லிவருகிறேன்.எழுதி வருகிறேன்.செயல்படுத்தியும் வருகிறேன்.இது உன்னதப் பண்பாட்டுக் குறியீடு என்று இன்றும் நம்புகிறேன்.ஆனாலும் அனுபவக்கல்லில் உரசும்போது உண்மை சற்று இடறுகிறது என்பதைச் சொல்லுவதில் எனக்குத் தயக்கமில்லை.
வழக்கம் போல் நேற்றும் பணிக்கு மின்சாரரயிலில் பயணித்தபோது ரயில் சிநேகிதர்கள் அரட்டையினூடே புத்தகதினம் குறித்து நான் பேச விவாதம் சூடானது.அடுத்த மாதம் ஒய்வுபெறப்போகிற நண்பர் சொன்னார் என் பணி ஓய்வு நிகழ்வில் கட்டாயம் பங்கேற்க வேண்டும்ஆனால் எந்த பரிசும் தரக்கூடாது.என்றார்.
நானும் என் தோழர்களும் எந்த விழாவாயினும் புத்தகங்களை பரிசு கொடுப்பதைச் சுட்டிக்காட்டி அதனால் என்ன பயன் என்றார்.நானும் என் தோழர்களும் பரிசாகக் கொடுத்த எந்தப் புத்தகத்தையும் தான் புரட்டிக்கூடப் பார்த்ததில்லை என்றும் அவற்றை பழையபேப்பருக்குப் போட்டதைத் தவிர வேறெதுவும் நடக்கவில்லை என்றவர்.மீண்டும் அப்படி நடக்க வேண்டாம் என்பதற்காகவே பரிசே தரவேண்டாம் என்று கூறியதாகத் தெரிவித்தார்.கூடவே சகநண்பர்களைப் பார்த்து நீங்களெல்லாம் மொய்யோடுதான் வரவேண்டும்இல்லையென்றால் வரவேண்டாம்..தோழருக்கு மட்டும்தான் விதிவிலகு என்றார்.பயண அரட்டை தொடர்ந்தது.
பாத்திரம் அறிந்து பிச்சையிடுஎன்று அவ்வை கூறியது இதுக்குத்தானோ என்கிற எண்ணம் மேலோங்கியது.அவர் கந்தசஷ்டி கவசமும் சக்தி கவசமும் மட்டுமே படிக்கிறவர்.செய்தித்தாளில் வார ஏடுகளில் கூட சோதிடம்ஆன்மீகம் பகுதிகளை மட்டுமே வாசிக்கிறவர்அவருக்கு முற்போக்கு புத்தகங்களைப் பரிசளித்தது எம் தவறுதானே?
புத்தகங்களை பரிசளிப்பது என்பதை எந்திரத்தனமாக அமல்படுத்தும் காட்சிகள் நினைவுக்கு வந்தன.நம்மிடம் உள்ள புத்தகங்களை மீண்டும் யாராவது பரிசளித்தால் நமக்கு ஏற்படும் சலிப்பை எண்ணாமல் இருக்க முடியவில்லை.பொதுவாக நம் வீடுகளில் ஒன்றுக்கு நான்காய் கிடக்கும் திருக்குறளும் பகவத்கீதையும் எப்படியோ பரிசாக வந்தவைகளாகத்தான் இருக்கும்.
சமீபத்தில் ஒரு மத்தியதர தொழிற்சங்க நிகழ்ச்சிக்கு என்னை அழைத்தார்கள்.நிகழ்ச்சிக்கு சில நாட்கள் முன்பு அதன் நிர்வாகிகள் என்னை அழைத்து உங்களுக்கு ஐநூறு ரூபாய் மதிப்புள்ள புத்தகங்களைப் பரிசளிக்க யோசித்துள்ளோம்.உங்களுக்கு என்ன புத்தகம் வேண்டும் என்று சொல்லுங்கள் என்றார்.புத்தகங்கள் எனில் எனக்குக் கசக்குமா?நான் கேட்டுக்கொண்ட புத்தகங்கள் எனக்குக் கிடைத்தது.விலை சற்று அதிகம் ஆயினும் தோழர்கள் பங்கிட்டுக் கொண்டார்கள்.எனக்கு மகிழ்ச்சி.
என் பேரன் வயது நான்குதான் தாத்தா ஸ்டோரி புக்ஸ் வாங்கித்தாங்க என்று கேட்கிறபோது மகிழ்ச்சியாக இருக்கிறது.வாங்கிக் கொடுத்தால் அவன் குஷியாவது நெஞ்சுக்கு இதமாக இருக்கிறது.ஆயினும் நாமாகத் தேர்வு செய்து வாங்கித் தருபவைகளைவிட அவனாக தேர்வு செய்து வாங்கிய ஸ்பைடர் மேனும்பென் டென்னும் தான் அவன் கையிலும் பையிலும் நெஞ்சிலும் ஒட்டிக்கொள்கிறது என்பது உண்மையல்லவா?
யாருக்குக் கொடுக்கிறோம் எதற்குக் கொடுக்கிறோம்எப்போது கொடுக்கிறோம்எங்கு கொடுக்கிறோம்அவரின் விருப்பம் என்னஅவருக்கு இந்நூல் பயன்படுமாஅவர் இந்நூலை முன்பே வாங்கியிருப்பாராஇப்படி பல கோணங்களில் யோசித்துச் செய்தால் மட்டுமே ஓரளவு நோக்கம் நிறைவேறும்.கூப்பன்கள்அதற்கான பிரத்யோக காசோலைகள் வழங்கி விரும்பிய புத்தகங்களை வாங்கச் செய்யலாம் எனிலும் அதற்கான வாய்ப்பும் சூழலும் உள்ளவர்களுக்கு மட்டுமே சாத்தியமாகும்.
அப்படியானால் புத்தகங்களைப் பரிசளிக்கும் பழக்கத்தை கைவிட்டுவிடலாமா?கூடாது.பெரிய அளவு பயன்பாட்டுக்கு உதவாது எனிலும் சால்வை அணியும் வழக்கம் நம்மோடு ஒட்டிக்கொண்டுள்ளது.அதனை கைத்தறி துண்டாக அணிவிக்கும் போது பயன் உண்டல்லவா?அது போல இடம் சூழலுக்கு ஏற்ப புத்தகப் பரிசளிப்பை பக்குவமாகச் செய்யப் பழக வேண்டும்.ஆம்.பாத்திரம் அறிந்து பிச்சையிடல் போல செய்யவேண்டும்.இந்தப் பயிற்சியை தொடர் அனுபவத்தின் மூலமே பெறமுடியும்.அதுவும் நபருக்கு நபர் இடத்துக்கு இடம் மாறக்கூடியது.எளிய சூத்திரமல்ல.
புத்தக வாசிப்பை ஊக்குவிக்க பல வழிகள் உள்ளன.அவை எளிமையானவை.பெரும் பணச்செலவு பிடிக்காதவை.யாரையும் சிரமப்படுத்தாதவை.அவற்றில் சிலவற்றை மட்டும் தங்களுக்கு ரகசியமாகச் சொல்கிறேன்..புத்தகப் பரிசளிப்புக்கு மாற்றாக அல்ல துணையாக.
முதல் வழி நீங்கள் எங்கே பேசினாலும்அரட்டை அடித்தாலும் நீங்கள் சமீபத்தில் படித்த புத்தகம் எதாவது ஒன்றிலிருந்து அந்தச் சூழலுக்குப் பொருத்தமான ஏதாவது ஒரு செய்தியைச் சொல்லுங்கள்.அந்தச் செய்தி எந்தப் புத்தகத்தில் இடம் பெற்றுள்ளது என்பதையும் கூறுங்கள்.போகிற போக்கில் பிரச்சாரவாடையின்றி நீங்கள் சொல்கிற செய்தி நிச்சயம் பத்தில் ஒருவரையாவது அப்புத்தகம் பற்றி அறியத் தூண்டும்.அதில் சிலர் அப்புத்தகத்தை தேடி வாசிக்கக்கூடும்.சிலர் எங்காவது அப்புத்தகத்தைப் பார்க்க நேர்ந்தால் புரட்டக்கூடும்.அது வெற்றிதானே.
இரண்டாவது வழிஅன்றைய காலகட்டத்தில் பரபரப்பாகப் பேசப்படுகிற விஷயம் குறித்த புத்தகங்களை எங்கே சென்றாலும் உங்கள் கைகளில் வைத்திருங்கள்.குறிப்பாக பயணத்தின்போதும் திருமணம் போன்ற சுற்றமும் நட்பும் சந்திக்கும் நிகழ்வுகளின்போதும் வெளிப்படையாகத் தெரியுமாறு கையில் வைத்திருங்கள்.நிச்சயம் ஒன்றிரண்டு பேராவது உங்கள் கைகளிலிருந்து அந்த புத்தகத்தை வாங்கிப் புரட்டுவார்கள் அது அவர்களைத் தொற்றிக்கொள்ளுமே.
மூன்றாவது வழிமட்டமான வார ஏட்டினையோமலிவான சிலநாவல்களையோநாலாந்தரமான புத்தகங்களையோ படிக்கிற யாரையும் கேலி செய்யாதீர்கள்.படிக்காமல் இருப்பவர்களைவிட இவர்கள் மேலானவர்கள்.நான் ஆரம்பகாலத்தில் படித்த புத்தகங்கள் இப்படிப்பட்டவைதான்.வாசிப்புப் பழக்கம் தொற்றிக்கொண்டால் மனது நிச்சயம் புதியன தேடும்.நானும் அப்படித்தான் புதியன நோக்கிப் பயணித்தேன்.உங்களுக்கும் இதே அனுபவம் இருக்கும்.அவரின் சுவை அறிந்து அடுத்த கட்டம் நோக்கி மெல்ல மெல்ல கைப்பிடித்து அழைத்துச் செல்ல வேண்டும்.அதற்கேற்ப புத்த்கங்களை அறிமுகம் செய்வது ஒரு அரிய கலை.அதற்கு உங்களுக்குப் பரந்த வாசிப்பு அனுபவம் வேண்டும்.என் நூலக ஐயா என்னை படிப்படியாக மேலே கொண்டுவந்தார்.மூளையோடு பேசுவதற்கு முன்னால் இதயத்தோடு பேசவேண்டும்.அவர் என்னிடம் அப்படித்தான் பேசினார்.குறைந்தபட்ச சமூகாக்கறை உள்ளவர்களாவது இந்தப் பண்பை வளர்த்துக் கொள்ளவேண்டும்.
சிலநேரம் கடுமையாகத் தாக்குவதன் மூலமும் ஒரு புத்தகத்தின் மீது ஈர்ப்பை ஏற்படுத்தமுடியும்.ஆங்கிலப் புத்தகங்களைப் பற்றி பேசினால் மட்டுமே தம்மை பெரும் அறிவாளியாக நினைப்பார்கள் என்கிற தாழ்வு மனப்பாண்மையை ஆழக்குழி தோண்டிப் புதைத்துவிட்டு தமிழ் புத்தகங்கள் பற்றிப் பேசுங்கள்.புத்தகங்களைப் பற்றி வாய்ப்பு கிடைக்கும் போதெல்லாம் பேசுவதைத் தவிர வேறுவழியில்லை.அதே சமயம் சலிப்பூட்டிவிடாமல்திகட்டச் செய்துவிடாமல் ஊறுகாயை நாக்கில்தடவிஇனிப்பை நாக்கில் தடவி உமிழ்நீரைச் சுரக்கச் செய்வதுபோல் பேசிப்பழக வேண்டும்.
ஐந்தாவது வழி மேடையிலோஅல்லது வேறு ஏதேனும் கூட்டங்களிலோ சந்திப்புகளிலோ பேசுகிறவர்கள் தங்கள் பேச்சில் புத்தகங்களை ஏடுகளை மேற்கோள் காட்டவேண்டும்.
ஹிந்துப்பிரண்டு லைன் போன்ற ஆங்கில ஏடுகளில் வந்த கட்டுரைகளை மேற்கோள்காட்ட பொதுவாக யாரும் தயங்குவதில்லை.அது அறிவின் அடையாளமாகப் பெருமையாகக் கருதுகிறார்கள்.ஆனால் தீக்கதிரிலோ அது போன்ற இன்னொரு ஏட்டிலோ வந்தவைகளைதமிழ்ப் புத்தகங்களில் படித்தவற்றை அவ்வாறு சுட்டிக் காட்டுவதில்லை.அது ஒருவித தாழ்வு மனப்பாண்மையாகும்.நம் சொந்த எழுத்துகளைத் தூக்கிச் சுமக்க மறுப்பதாகும்.நாம் அப்படி மேற்கோள் காட்டும்போது அந்த ஏட்டுக்குஅந்த புத்தகத்துக்கு பெரிய அறிமுகம் கிடைக்கும்.பலரை படிக்கத்தூண்டும்.தலைவரே அதை சுட்டிக்காட்டுகிறார் எனில் அதற்கு ஈர்ப்பு அதிகம்.பாரதிதாசன் பாடல்களை திராவிட இயக்க மேடைகளில் எடுத்தாண்டது பெரிதும் அவர்களைப் படிக்கத்தூண்டியது.கந்தர்வனைநவகவியைதமிழ்ச் செல்வனைமேலாண்மையைடி.செல்வராஜைஜீவியை இன்னும் உள்ள முற்போக்கு எழுத்தாளர்களின் கதைகளை கவிதைகளை தலைவர்களோ நாமோ எத்தனை மேடைகளில் கையாண்டிருப்போம்?எண்ணிப் பார்த்தால் பெருமூச்சே வரும்.அப்படி மேற்கோள் காட்டுவதன் மூலம் அவர்களின் புத்தகங்களைத் தேடிப்படிக்க மறைமுகமாகத்தூண்டுதல் ஏற்படும்.எழுத்தாளர்களை மேலும் மேலும் அதுபோல் எழுதத்தூண்டும்.
இப்படி எத்தனையோ எளியவழிகளில் வாசிப்புக்கலாச்சாரத்துக்கு உரம் சேர்ப்போம்.புத்தகதினத்தில் அதற்கான முயற்சியைத் தொடங்கலாமே.ஒரு சீன முதுமொழியோடு இப்போது இந்த உரையாடலை முடித்துக் கொள்வோம்.மீண்டும் சந்திப்போம் காமராஜர் முதலமைச்சராக இருந்த போது கொண்டுவந்த மதிய உணவுத்திட்டத்தை மெருகேற்றி சத்துணவு திட்டமாக எம்ஜிஆர் செயல்படுத்தினார் என தேமுதிக சட்டமன்ற உறுப்பி னர் பேச பொறுக்காத அதிமுக அமைச்சர்கள் உறுப்பினர்கள் கூப்பாடு போட்டு அது முழுக்க முழுக்க எம்ஜிஆர்ருக்கு சொந்தமானது என உரிமைக் கொண்டாடினார்கள்.
இவைகளெல்லாம் இருந்த போதிலும் இதை அளிப்பதற்கு ஏற்பாடு செய்தால் சட்டத்தின்படியும் நகரான்மைக் கழகம் பொதுசுகாதாரத்திற்காக செய்ய வேண்டிய கடமைப்பணி கள் என்று உள்ள சட்டத்தின்படி ஏழை குழந்தைகளுக்கு உணவு அளித்து உடையும் அளிக்க நமக்கு நகரான்மைக்கழகத்திற்கு அதிகாரம் உண்டு.
மிக குறைந்த எண்ணிக்கை குழந்தைகளுக்குதான் ஆரம்பத்தில் இச்சத்துணவு வழங்கப்பட்டது எனினும் இதுவே சத்துணவின் முதல் முயற்சி எனலாம்.
வெறுமே சத்துணவு என்பதை சாம்பார் சாதம் புளிசாதம் எனக் கருதாமல் பால் வழங்க வேண்டும் வாரம் இரண்டு முட்டை வழங்க வேண்டும் என்றெல்லாம் விவரமாக பேசியவர் சிங்காரவேலரே.
அதுமட்டுமல்ல ஆரம்ப பள்ளிக் கூடங்களில் வகுப்பறைகளில் பிரம்பே இருக்கக் கூடாது என்று நகரமன்றத்தில் தீர்மானம் கொண்டுவந்து இன்றையை கல்வியாளர்களின் குரலை அன்றே எதிரொலித்தவரும் அவரே.
அந்த விதையை தூவியது சிங்காரவேலர் அன்றோ எம்ஜிஆர் சத்துணவு திட்டத்தை அறிவிப்பதற்கு சில நாட்கள் முன்பு சென்னை ராஜாஜி மண்டபத்தில் கல்வி மாநாடு நடந்தது.
அதை பார்வையிட வந்த எம்ஜிஆரிடம் அங்கே அதை விளக்கிக் கொண்டிருந்த ஆசி ரியை மதிய உணவு திட்டம் செயல்படும் விதம் குறித்து எடுத்துச் சொன்னார்.
அன்று விழாவில் பேசுகின்ற போது தான் வருகின்ற போது ஒரு ஆசிரியை மதிய உணவு திட்டம் குறித்து விளக்கியதை குறிப்பிட்டு பெரும்பாலான குழந்தைகள் மதியம் உணவின்றி இருப்பதை அந்த ஆசிரியர் கூறியதை கேட்டு தான் வருந்துவதாகவும் எனவே எல்லா ஏழை குழந்தைகளுக்கும் சத்துணவு வழங்கதான் முடிவு செய்வதாகவும் அறிவித்தார்.
ஆக ஒரு பெரிய திட்டத்தை தமிழக மக்கள் அனுபவிக்க விதை தூவிய சிங்காரவேலர் செடியாக வளர்த்தெடுத்த காமராஜர் ஆல மரமாக வளர்த்த எம்ஜிஆர் என மூவருக்கும் பெரும் பங்குண்டு.
சமாதானப்பூர்வமான மாற்றமாக இருந்தாலும் சரி சமாதானப்பூர்வமற்ற மாற்றமாக இருந்தாலும் சரி எதுவாக இருந்தாலும் சரி தொழிலாளி வர்க்கத்தையும் அனைத்து உழைக்கும் மக்களையும் ஆயுதபாணி ஆக்குவது அவசியம்.
லெனின் இக்காலத்தில் வகுத்தளித்த ஏப்ரல் கோட்பாடு மிகச்சரியானது என்பதை ஒவ்வொரு நொடியும் மக்கள் உணர்ந்து கொண்டிருந்தனர்.பின்லாந்தில் கவர்னர் அவ்வட்டார போலீஸ் அதிகாரியை அழைத்து லெனினை கைது செய்ய ஆணை பிறப்பித்துகொண்டிருந்த அதே வேளையில் அதே அதிகாரி வீட்டில்தான் லெனின் தலைமறைவாக இருந்து புரட்சிக்கு வழிகாட்டிக் கொண்டிருந்தார்.
நிலைமை கைமீறிப் போவதைத் தடுக்க அனைத்து ரஷ்ய ஜனநாயக மாநாடு தற்காலிக அவை என பஞ்சுக் கேடயங்களால் நெருப்புக் கணைகளைத் தடுக்கமுயற்சித்து தடுமாறிக்கொண்டிருந்தனர் மென்ஷ்விக்குகள்.
ஒரு கடிதம் போல்ஷ்விக்குகள் அதிகாரத்தை ஏற்கவேண்டும் என வலியுறுத்தியது அடுத்தகடிதம் மார்க்சியமும் ஆயுதம் தாங்கிய எழுச்சியும் குறித்து விவரித்தது.
இக்கட்டுரைத் தொடக்கத்தில் குறிப்பிட்டவிவரத்தை மேலும் இது உறுதி செய்தது.ஆயுதம் தாங்கிய எழுச்சி ஒரு கலை எனும் மார்க்ஸின் வார்த்தைகளுக்கு லெனின் உயிரூட்டிக் கொண்டிருந்தார்.
சோவியத்துகளுக்கே அனைத்து அதிகாரங்களும் என முழங்கிவந்த சூழலில் சோவியத்துகளை கைப்பற்றி தங்கள் அதிகாரத்தை வலுப்படுத்த சூழ்ச்சி பின்னினர் துரோகிகள்.
ஜெனரல் கோர்னிலாவ் வஞ்சகமாக தாய் நாட்டைக்காக்கப் போகிறேன் என சொல்லிக் கொண்டு கெரென்ஸ்கியோடு ரகசிய ஒப்பந்தம் செய்து எதிர்க்கலகம்துவங்கினான்.
மத்தியக் குழு உறுப்பினராக இருந்த காமெனவ் ஜினோவிச் இருவரும் மென்ஷ்விக் ஏட்டில் இம்முடிவை விமர்சித்து கட்டுரை எழுதி திட்டத்தை எதிரிகளுக்குப் போட்டுக் கொடுத்துவிட்டனர்.இவர்களோடு எனக்கு முன்பு இருந்த தொடர்புகளின் காரணமாக இந்த முன்னாள் தோழர்களைக் கண்டனம் செய்யத் தயங்குவேனானால் நான் பெருந்தவறு செய்தவனாவேன்.
இன்று வெற்றிக்கு வாய்ப்பு இருக்கும் போது கண்டிப்பாக இன்று வெற்றிகரமாக நடக்கும் அதைத் தவறவிட்டால் புரட்சியாளர்களை வரலாறு மன்னிக்காது.
அரசு அதிகாரமானது பெட்ரோகிராடு தொழிலாளர் படைவீரர் பிரதிநிதிகளின் சோவியத்துகளுக்கு மாறியுள்ளது அதாவது பெட்ரோகிராடு பாட்டாளிகளுக்கும் படைவீரர்களுக்கும் தலைமை தாங்கிக் கொண்டிருக்கிற புரட்சிகரஇராணுவக் குழுவிற்கு மாறியுள்ளது.
எந்த லட்சியத்திற்காக மக்கள் போராடினார்களோ அந்த லட்சியம் உடனடியாக ஜனநாயகம் சமாதானம் நிலவுடைமை ஒழிப்பு உற்பத்தியின் மீது தொழிலாளர் கண்காணிப்புசோவியத் அரசமைப்பு எனும் லட்சியம் எட்டப்பட்டுள்ளது.
தொழிலாளர்படைவீரர்விவசாயி புரட்சி நீடூழி வாழ்ககட்சியின் இரண்டாவது மாநாடு புரட்சி அலை களிடையே கூடி முடிவெடுத்தது சாதாரணச் செய்தியா?